R O M AN I A                                                                            

              JUDETUL SUCEAVA                                                    

CONSILIUL LOCAL AL MUNICIPIULUI           


          S U C E A V A
HOTĂRÂRE

privind transmiterea cu titlu gratuit a dreptului de proprietate pentru terenurile atribuite în folosinţă gratuită Parohiei “Izvorul Tămăduirii”

Consiliul Local al Municipiului Suceava;


Având in vedere expunerea de motive a Primarului Municipiului Suceava, înregistrată sub nr.12.481 din 25.03.2011, raportul serviciului Patrimoniu înregistrat la nr.12.482 din 25.03.2011, raportul comisiei economico – financiară, juridică, disciplinară şi  al comisiei de amenajare a teritoriului şi urbanism;


În baza prevederilor Legea nr. 239 din 12.07.2007 privind reglementarea regimului juridic al unor bunuri imobile aflate în folosinţa unităţilor de cult, 

În temeiul prevederilor art. 36 al. (2) lit. c şi al. (5) lit. b, art. 45 al. (3), art. 47 şi art. 49 din Legea nr. 215/2001 a administraţiei publice locale, republicată, cu modificările şi completările ulterioare;
HOTĂRĂŞTE:

Art. 1. Se aprobă transmiterea cu titlu gratuit a dreptului de proprietate asupra terenurilor atribuite în folosinţă gratuită Parohiei “Izvorul Tămăduirii” în baza HCL nr. 147 din 27.07.2001 şi HCL nr.100 din 25.05.2001.

Art. 2. Terenurile menţionate mai sus sunt identice cu parcelele cadastrale 2973 din cartea funciară 2864 nedefinitivă a Comunei Burdujeni în suprafaţă de 800 mp, parcelă de teren situată în Suceava str. 22 Decembrie fn, respectiv parcela 6730 din cartea funciară 18980 a Cmunei Cadastrale Suceava în suprafaţă de 1129 mp, parcelă de teren situată în Suceava str. Alunului fn.
Art. 3. Cheltuielile privind perfectarea actului de transmitere cu titlu gratuit a dreptului de proprietate vor fi suportate de către Parohia “Izvorul Tămăduirii”


Art. 4. Prevederile prezentei hotărâri vor fi duse la îndeplinire de Primarul municipiului Suceava prin aparatul de specialitate.

